CELEX: 62021CN0361
Language: el
Date: 2021-06-08 00:00:00
Title: Υπόθεση C-361/21: Αίτηση προδικαστικής αποφάσεως την οποία υπέβαλε το Visoki trgovački sud Republike Hrvatske (Κροατία) στις 8 Ιουνίου 2021 — IC κατά PET-PROM d.o.o.

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/15
            
         
      Αίτηση προδικαστικής αποφάσεως την οποία υπέβαλε το Visoki trgovački sud Republike Hrvatske (Κροατία) στις 8 Ιουνίου 2021 — IC κατά PET-PROM d.o.o.
      (Υπόθεση C-361/21)
      (2021/C 471/22)
      Γλώσσα διαδικασίας: η κροατική
      
         Αιτούν δικαστήριο
      
      Visoki trgovački sud Republike Hrvatske
      
         Διάδικοι στην υπόθεση της κύριας δίκης
      
      
         Αιτών: IC
      
         Καθής η αίτηση: PET-PROM d.o.o.
      
         Προδικαστικά ερωτήματα
      
      
                  1)
               
               
                  Συνάδει προς το άρθρο 19, παράγραφος 1, ΣΕΕ και το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης κανόνας όπως αυτός που προβλέπεται στο δεύτερο σκέλος της πρώτης περιόδου και στη δεύτερη περίοδο του άρθρου 177, παράγραφος 3, του Sudski poslovnik (κανονισμού διαδικασίας δικαστηρίων, Narodne novine, br. 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20 και 47/20), κατά τον οποίο «[ε]νώπιον δευτεροβάθμιου δικαστηρίου, η υπόθεση θεωρείται περατωθείσα κατά την ημερομηνία έκδοσης του αντιγράφου της απόφασης από το γραφείο του δικαστή, μετά την επιστροφή της υπόθεσης από την υπηρεσία καταχώρισης. Η υπηρεσία καταχώρισης υποχρεούται να επιστρέψει την υπόθεση στον δικαστή το συντομότερο δυνατόν μετά την ημερομηνία παραλαβής του φακέλου. Εν συνεχεία εκδίδεται αντίγραφο της απόφασης εντός προθεσμίας οκτώ ημερών»;
               
            
                  2)
               
               
                  Συνάδει προς το άρθρο 19, παράγραφος 1, ΣΕΕ και προς το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης το άρθρο 40, παράγραφος 2, του Zakon o sudovima (νόμου περί οργανώσεως των δικαστηρίων), το οποίο προβλέπει ότι «[η] νομική θέση που έγινε δεκτή κατά τη διάσκεψη της ολομέλειας ή τμήματος του Vrhovni sud Republike Hrvatske (Ανωτάτου Δικαστηρίου, Κροατία), του Visoki trgovački sud Republike Hrvatske (εφετείου εμπορικών διαφορών, Κροατία), του Visoki upravni sud Republike Hrvatske (διοικητικού εφετείου, Κροατία), του Visoki kazneni sud Republike Hrvatske (ποινικού εφετείου, Κροατία), του Visoki prekršajni sud Republike Hrvatske (εφετείου πλημμελημάτων, Κροατία) και τη διάσκεψη τμήματος Županijski sud (επαρχιακού δικαστηρίου, Κροατία) δεσμεύει το σύνολο των δευτεροβάθμιων δικαστικών σχηματισμών ή δικαστών του εν λόγω τμήματος ή δικαστηρίου»;